Politikerne i Ældre- og Handicapudvalget i Aalborg var noget overraskede, da de blev præsenteret for et underskud på næsten 72 millioner kroner i Myndighedsafdelingen, der bevilger hjælpe til ældre og handicappede. Nu er der så indgået en fratrædelsesaftale med lederen af afdelingen, Jannie Knudsen. Ældrerådmand Tina French Nielsen er ikke meget for at udtale sig om sagen. Men hun understreger, at der var tale om en gensidig aftale, hvor også det store arbejdspres efter kommunalreformen har spillet ind. Rådmanden gør også opmærksom på, at underskuddet skal ses i forhold til forvaltningens budget på næsten to milliarder kroner.

Opsummering:
Et stort underskud i en afdeling i Ældreforvaltningen i Aalborg Kommune koster nu lederen jobbet.